ปรับหมากกลยุทธ์ ภาคบ่าย – บล.เอเซีย พลัส
บริษัทหลักทรัพย์ เอเซีย พลัส สรุปทิศทางและแนวโน้มตลาดบ่ายนี้
29 พ.ค. 2558

ดัชนีอย่างยื้อปรับเพิ่มขึ้นได้เล็กน้อยในช่วงเช้า แต่จาก EPS ที่มีความเสี่ยงถูกปรับลดลง บวกกับการขายสุทธิหนักในตลาด FUTURES ของนักลงทุนต่างประเทศวานนี้ ถือเป็นปัจจัยกดดัน SET ลงต่อได้อีก กลยุทธ์ยังเน้นหุ้นส่งออก HANA, VNG, TUF และหุ้นหนังยางล้างใจ STA
 
มุมมองและการวิเคราะห์
– ตลาดหุ้นเอเซียช่วงเช้าที่ผ่านมา หลายประเทศเริ่มทยอยฟื้นตัวขึ้นมาได้ โดยตลาดหุ้นฟิลิปินส์วันนี้ฟื้นตัวได้ถึง 2.29% (หลังจากปรับลดลงในวันก่อนหน้า 6 วันติดต่อกันราว 4.8%) เช่นเดียวกับตลาดหุ้นฮ่องกงและจีนที่วันนี้ปรับเพิ่มขึ้นได้ 0.3% และ 0.12% (จากที่วานนี้ปรับลดลงที่ 2.23% และ 6.50% ตามลำดับ) ขณะที่ตลาดหุ้นญี่ปุ่น ดัชนีนิคเคอิ 225 ล่าสุดปรับเพิ่มขึ้น 0.28% เตรียมขึ้นทดสอบ High เดิมอีกครั้ง สวนทางกับหุ้นในหลายประเทศที่ยังไม่สามารถฟื้นตัวได้ เริ่มจากตลาดหุ้นมาเลเซีย (-0.19% ) ตลาดหุ้นอินโดนิเซีย (-0.20%) ตลาดหุ้นสิงคโปร์ (-0.59%)
– SET Index ช่วงเช้าปิดที่ 1,496.70 จุด ปรับเพิ่มขึ้นเล็กน้อย 3.09 จุด หรือ 0.21% ด้วยมูลค่าซื้อขาย 1.41 หมื่นล้านบาท โดยหุ้น Big Cap อย่าพลังงานและ ธ.พ. วันนี้เริ่มทยอยฟื้นตัวขึ้นได้ 0.13% และ 0.23% ตามลำดับ  ขณะที่หุ้นในกลุ่มรับเหมาฯวันนี้ยังปรับตัวโดดเด่นถึง 1.75% อย่างไรก็ตามการขึ้นที่ช่วงเช้าที่ผ่านมาด้วยมูลค่าซื้อขายที่ยังไม่มาก ทำให้ช่วงบ่ายยังคงมีความเสี่ยงที่ดัชนีจะพลิกปรับลดลงต่อได้
– วานนี้ SET Index พลิกมาปรับลงอีกครั้งกว่า 0.48% สภาวะตลาดมีความผันผวนสูง กลุ่มอุตสาหกรรมใดที่ปรับเพิ่มขึ้นวันก่อนหน้า มักจะปรับลงในวันต่อมา  ภาพความเปราะบางของดัชนี ประเมินว่ามีสาเหตุมาจากปัจจัยกดดัน 3 ด้าน คือ
1)กำไรของบริษัทจดทะเบียน แม้ว่าฝ่ายวิจัยจะปรับลด EPS ลงมาเหลือ 97.68 บาทต่อหุ้น แต่ก็ความเสี่ยงต่อการปรับลดลงก็ยังไม่หมดไป
2)Current PER ของ SET Index ปรับขึ้นมาที่ 17.5 เท่า ซึ่งเป็นผลจากการปรับลด EPS ดังกล่าว และด้วยค่า PER ที่สูงทำให้ Upside เหลืออยู่จำกัด
3) ขาด Fund Flow  ที่จะเข้ามาหนุนโดยกลุ่มนักลงทุนต่างประเทศยังอยู่ในภาวะซื้อสลับขาย ขณะที่ในตลาดอนุพันธ์ กลับมีการขายสุทธิ SET50 futures เป็นจำนวนมาก หลังจากที่มียอดขายสะสมกว่า 5.8 หมื่นสัญญาใน 1 เดือนที่ผ่านมา วานนี้ยังทำการขายสุทธิอีกกว่า 2.3 หมื่นสัญญา ถือเป็นการขายสุทธิในวันที่มากที่สุดเป็นประวัติการณ์  ครั้งสุดท้ายที่เคยขายเกิน 2 หมื่นสัญญา คือ  20 ส.ค.56  วันนั้น TFEX ยังไม่ได้ปรับลดขนาดสัญญา นักลงทุนต่างชาติขายสุทธิ 4.38 พันสัญญา ถ้าคิดเทียบเป็น Mini SET50 จะเป็นขาย 2.19 หมื่นสัญญา ผลที่เกิดขึ้นหลังจากนั้นคือ ดัชนีมีการปรับลดลงในวันถัดมากว่า 1.15% และลงอีก 5 วันถัดไปอีกเกือบ 6%  จะเห็นได้ว่าองค์ประกอบทั้ง 3 ด้านที่กดดันตลาดดังกล่าว ปัจจุบันยังไม่เห็นอะไรที่เป็นบวก จึงทำให้ดัชนีมีความเสี่ยงที่จะลงต่อเนื่องได้อีก
 
กลยุทธ์การลงทุน Investment Tactic  :  กลยุทธ์หลักวันนี้เน้นหุ้นส่งออก HANA, SVI, VNG, STA
– หุ้นเด่นเดือน พ.ค.58 AAV BEAUTY  BJCHI  ICHI  SYNTEC  THCOM และ WORK
– หุ้นที่ได้ประโยชน์จากเงินบาทอ่อนค่า HANA, SVI, KCE, VNG, TUF, STA
– หุ้นปันผลเด่นที่จะเป็นทางเลือกยามดอกเบี้ยขาลง ASK BTS INTUCH
– Portfolio Update : ASK, SVI, STA, STPI, PTTGC, VNG